Diari Oficial de la Generalitat Valenciana


Sumari del DOGV 8434, del 29-11-2018 (2018/11908)

RESOLUCIÓ de 13 novembre de 2018, de la presidenta del Consell d'Administració de l'Autoritat de Transport Metropolità de València, per la qual es regula i concedeix subvenció directa als municipis adherits a l'Autoritat de Transport Metropolità de València, segons la disposició addicional sisena del Decret llei 3/2018, de 13 de juliol, per al cofinançament del transport col·lectiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11565


Data del document
:   13-11-2018

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * ajuda pública

RESOLUCIÓ de 13 novembre de 2018, de la presidenta del Consell d'Administració de l'Autoritat de Transport Metropolità de València, per la qual es regula i concedeix subvenció directa als municipis adherits a l'Autoritat de Transport Metropolità de València, segons la disposició addicional sisena del Decret llei 3/2018, de 13 de juliol, per al cofinançament del transport col·lectiu. [2018/11278]  
  
L'article 22 de la Llei 38/2003, de 17 de novembre, general de subvencions, estableix en l'apartat 2.b la possibilitat de concedir, de forma directa, aquelles subvencions l'atorgament o la quantia de les quals estiga imposat a l'Administració per una norma de rang legal, que seguiran el procediment de concessió que els resulte aplicable d'acord amb la seua normativa.  
D'altra banda, l'article 168.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
Finalment, la disposició addicional sisena, apartat primer, del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, determina que d'acord amb el que disposa la disposició addicional cent tretzena de la Llei 6/2018, de 3 de juliol, podrà generar-se crèdit en el pressupost de l'Autoritat de Transport Metropolità de València, d'ara endavant (ATMV) per un import màxim de 26.950.300 d'euros.  
En el pressupost de l'ATMV per a 2018, consta la línia de subvenció directa S8509000 amb la denominació «Subvenció al transport col·lectiu urbà», amb un import de 7.954.650 euros, que té com a descripció i finalitat transferències corrents a corporacions locals adherides a l'ATMV per a cofinançar els seus serveis de transport col·lectiu.  
  
S'ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
  
Les subvencions que es concedeixen en aquesta resolució no necessiten la notificació abans esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exerceix activitat econòmica que li permeta oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Per tot el que s'hi ha exposat, i havent-se seguit els tràmits previstos per l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la disposició addicional sisena del Decret llei, de 13 de juliol, del Consell, i en virtut del Reglament de l'Autoritat de Transport Metropolità de València, aprovat pel Decret 81/2017, de 23 de juny, del Consell, el Consell d'Administració de l'ATMV, reunit el 23 d'octubre de 2018, acorda:  
  
Primer. Objecte  
Aquesta resolució té per objecte regular, per a l'any 2018, la concessió d'una subvenció directa de naturalesa corrent als ajuntaments dels diferents municipis de l'àrea metropolitana de València adherits a l'ATMV que presten el servei de transport col·lectiu urbà per a contribuir al seu finançament.  
  
Segon. Raons que concorren en la seua concessió i impossibilitat de la seua convocatòria pública  
1. Aquesta subvenció es concedeix de forma directa, en aplicació del que preveu l'article 22.2.b de la Llei 38/2003, de 17 de novembre, general de subvencions, en relació amb el que estableixen els apartats 2 i 3 de l'article 28 de l'esmentada llei, l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com en la disposició addicional sisena, apartat primer, del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018.  
La subvenció regulada en aquesta resolució té caràcter singular, ja que l'atorgament i la quantia està imposat a l'Administració per una norma de rang legal, que seguirà el procediment de concessió que li resulte d'aplicació d'acord amb la seua normativa.  
  
2. En concret, la disposició addicional sisena, apartat primer, del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, determina que d'acord amb el que disposa la disposició addicional cent tretzena de la Llei 6/2018, de 3 de juliol, podrà generar-se crèdit en el pressupost de l'Autoritat de Transport Metropolità de València per un import màxim de 89.067.000 d'euros.  
  
3. Finalment, per l'Acord del Consell, de data 9 de novembre de 2018, es va generar el crèdit per import de 79.522.180 d'euros en el pressupost d'ingressos i, derivat de l'anterior, es va incloure en el pressupost de despeses de l'ATMV la línia de subvenció S8509000 a càrrec de la qual es concedeix la subvenció mitjançant aquesta resolució.  
4. Sense perjudici del caràcter nominatiu de la subvenció, el repartiment s'ha previst d'acord amb criteris objectius, a l'efecte dels quals les magnituds que s'han pres com a referència per al repartiment de les quanties són la mitjana ponderada de la població de 2017 al quadrat, l'oferta mesurada com a nombre de vehicles-km anuals recorreguts en 2017 i la demanda mesurada com a nombre de viatgers anuals transportats en 2017.  
La conjunció de les tres magnituds citades es considera idònia per al càlcul de l'aportació que ha de realitzar l'ATMV al servei de transport urbà en 2018, tenint en compte el pressupost disponible, pels motius següents:  
4.1) D'una banda perquè aquestes variables tenen en consideració tres aspectes bàsics a tindre en compte en l'oferta del servei i en el seu adequat dimensionament: la demanda potencial reflectida a través de la població del municipi; la necessitat de major o menor nombre de vehicles i de quilòmetres a recórrer en atenció a l'extensió geogràfica que ha de ser coberta; i finalment la demanda real del servei.  
Respecte a la població el càlcul es realitza sobre aquesta xifra al quadrat pel fet que es considera que la demanda creix amb la població més que proporcionalment i per tant aquesta transformació capta més adequadament la demanda potencial d'un municipi.  
4.2) D'altra banda perquè l'aportació de l'ATMV és de mitjana l'11,59 % de l'aportació que fa el conjunt dels ajuntaments, i aquesta aportació varia per municipis entre el 7,5 % i el 17,7 %, dispersió inferior a la que s'hauria obtingut amb un altre tipus de repartiment que considerara una sola variable.  
En tot cas els imports resultants preveuen una aportació mínima de 15.000 euros per a cada municipi entenent que l'explotació del servei de transport exigeix unes despeses fixes mínimes que s'han de cobrir.  
  
  
Tercer. Entitats beneficiàries  
Els ajuntaments beneficiaris de la subvenció són València, Torrent, Paterna, Sagunt, Manises, Alboraia, la Pobla de Vallbona, Llíria, Riba-roja de Túria, Moncada, Puçol, Massamagrell, Godella i la Pobla de Farnals.  
  
Quart. Activitat subvencionada  
L'import de l'ajuda anirà destinat a cofinançar la despesa corrent dels serveis de transport col·lectiu urbà d'aquests municipis de l'àrea metropolitana de València adherits a l'ATMV des de l'1 de gener de 2018 fins a l'1 de novembre de 2018, fins a l'import màxim establit amb caràcter global i individualitzat en l'apartat cinqué.  
  
Cinqué. Quantia  
La quantia global màxima a subvencionar ascendeix a 7.954.650 euros, d'acord amb la distribució màxima per ajuntament que a continuació es desglossa:  
Beneficiaris Imports  
València 7.546.800 -  
Torrent 96.300 -  
Paterna 55.300 -  
Sagunt 77.560 -  
Manises 15.000 -  
Alboraia 15.000 -  
Pobla de Vallbona, la 16.070 -  
Llíria 18.380 -  
Riba-roja de Túria 39.240 -  
Moncada 15.000 -  
Puçol 15.000 -  
Massamagrell 15.000 -  
Godella 15.000 -  
Pobla de Farnals, la 15.000 -  
Total 7.954.650 -  
  
  
Aquest import s'abonarà a càrrec de la línia de subvenció directa S8509000 amb la denominació «Subvenció al transport col·lectiu urbà», de la secció, servei i centre gestor de l'estat de despeses del pressupost de l'ATMV per a 2018.  
  
Sisé. Procediment  
1. L'entitat beneficiària haurà de manifestar, en el termini de 15 dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex I d'aquesta resolució, aprovada per l'òrgan competent del municipi i formalitzada pel secretari o secretària d'aquest, i anirà acompanyada de la documentació justificativa necessària prevista en els apartats sisé i nové, 1, de la resolució.  
  
2. El model de conformitat, degudament emplenat i signat, haurà de presentar-se en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu de les administracions públiques.  
3. Juntament amb la conformitat amb la subvenció i les seues bases reguladores, en el cas que el compte bancari de l'entitat no estiguera donat d'alta en la Generalitat, o haja de modificar les seues dades, s'haurà d'aportar, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat, la documentació següent:  
a) Model de domiciliació bancària (annex II) signat pel representant de l'entitat beneficiària juntament amb els documents vàlids en dret que deixen constància fidedigna de la representació.  
b) Acreditació de la titularitat del compte bancari, així com de l'IBAN, que s'assenyale en el model de domiciliació bancària.  
4. D'acord amb el que disposa l'article 68 de la Llei 39/2015, d'1 d'octubre, del procediment administratiu de les administracions públiques, si el document de conformitat s'haguera emplenat de forma incompleta o no s'hagueren aportat els requisits i documents que s'assenyalen en aquest apartat sisé i en l'apartat nové, es requerirà el sol·licitant perquè, en un termini de 10 dies hàbils, esmene la falta o acompanye els documents preceptius, amb la indicació que, si no ho fa així, es considerarà que ha desistit, amb la resolució prèvia de l'arxivament de l'expedient, que haurà de ser dictada en els termes que preveu l'article 21 de la norma esmentada, i queda sense efecte la concessió de la subvenció, i perd, per tant, el dret a la percepció.  
  
Seté. Òrgan competent per a la concessió i òrgan gestor  
1. La presidenta del Consell d'Administració és l'òrgan competent per a la concessió de la subvenció prevista en aquesta resolució de conformitat amb el que preveu l'article 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. Correspon la tramitació i la gestió de la subvenció a la Direcció Gerència de l'ATMV.  
  
Huité. Obligacions de les entitats beneficiàries  
L'entitat beneficiària d'aquesta subvenció quedarà obligada a:  
a) Comunicar a la Direcció Gerència de l'ATMV, la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en aquesta resolució. Aquesta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
  
b) Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
c) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'apartat 4 de l'article 18 de la Llei 38/2003, de 17 de novembre, general de subvencions, que estableix que les persones o entitats beneficiàries hauran de donar l'adequada publicitat del caràcter públic del finançament de les activitats objecte de subvenció. Aquestes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en mencions realitzades en mitjans de comunicació.  
  
En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicaran que l'activitat subvencionada es realitza en col·laboració amb l'ATMV, i les inclusions o mencions que es realitzen en les pàgines web oficials per a donar repercussió a les activitats, incorporaran, si correspon, el logotip que l'ATMV facilite.  
  
d) Quedar, en tot cas, subjectes a les obligacions imposades per l'article 14 i concordants de la Llei 38/2003, de 17 de novembre, general de subvencions.  
  
Nové. Règim de justificació de les subvencions  
1. L'entitat beneficiària haurà de presentar, davant l'òrgan gestor, juntament amb la sol·licitud-conformitat prevista en l'apartat sisé, la documentació següent:  
a) Declaració responsable signada pel representant legal del municipi sobre el detall d'altres subvencions rebudes o sol·licitades en 2018 per a les mateixes despeses subvencionables, procedents de qualsevol de les administracions o entitats públiques o privades, nacionals o internacionals, amb especificació de la quantia, la data de la concessió i l'entitat atorgant, si escau.  
b) Declaració responsable signada pel representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació d'estar al corrent en el pagament d'obligacions per reintegrament de subvencions.  
c) Justificació acreditativa d'estar al corrent del pagament de les obligacions tributàries i davant la Seguretat Social per part del municipi i l'empresa, organisme o entitat que preste el servei.  
d) Certificat de l'acord de l'òrgan competent del municipi de l'aprovació de la sol·licitud de la subvenció.  
e) Certificat de les obligacions reconegudes vinculades a la despesa subvencionable, signat per l'òrgan competent del municipi beneficiari de la subvenció, a data 1 de novembre de 2018.  
f) Certificat de l'òrgan competent del municipi beneficiari de la subvenció pel qual s'acredite la realització de l'activitat en 2018 i el compliment de la finalitat de la subvenció.  
g) Certificat de l'òrgan competent del municipi beneficiari de la subvenció de l'oferta mesurada com a nombre de vehicles-km anuals recorreguts en 2017.  
h) Certificat de l'òrgan competent del municipi beneficiari de la subvenció de la demanda mesurada com a nombre de viatgers anuals transportats en 2017.  
i) Certificat de l'òrgan competent del municipi beneficiari que la documentació original acreditativa de la despesa realitzada i de l'efectivament pagat està en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
2. D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat. Si escau, l'òrgan gestor podrà fer la comprovació del valor del mercat amb els mitjans assenyalats en l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Abans del 30 de setembre de 2019, els ajuntaments beneficiaris presentaran la documentació següent:  
a) Certificat dels pagaments vinculats a la despesa subvencionable de l'exercici 2018, signat per l'òrgan competent del municipi beneficiari de la subvenció, que haurà de ser almenys per import equivalent al de les obligacions reconegudes que es preveu en l'apartat nové 1.e.  
  
  
Deu. Forma de pagament de la subvenció  
El pagament s'efectuarà d'una sola vegada, per mitjà de transferència al compte bancari de l'entitat beneficiària que aquesta determine, una vegada rebuda la justificació prevista en l'apartat nové, 1.  
  
Onze. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en aquesta resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb el que disposa l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i sense perjudici del que puga establir la normativa reguladora d'altres subvencions concurrents.  
  
Dotze. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les obligacions reconegudes previstes en l'apartat nové, 1.e, d'aquesta resolució no arribe a la quantia atorgada. També es reduirà proporcionalment quan de les dades certificades corresponents a l'apartat nové, 1.g i h, el municipi justifique un nombre de vehicles-km anuals recorreguts en 2017 i/o un nombre de viatgers anuals transportats en 2017 inferior al pres com a referència per al càlcul de l'import màxim a subvencionar a cada municipi, sense perjudici de la garantia mínima de 15.000 euros per beneficiari.  
  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
3. En els casos previstos en l'article 37 de la Llei general de subvencions, els beneficiaris hauran de reintegrar la totalitat o una part de la quantitat percebuda més els interessos de demora corresponents. En aquests casos es procedirà a la incoació de l'oportú expedient que, amb l'audiència prèvia de l'interessat, serà resolt per la persona titular de l'òrgan gestor de la subvenció.  
4. També procedirà el reintegrament proporcional en el cas que el certificat previst en l'apartat nové, 3, siga inferior al de les obligacions reconegudes.  
5. El falsejament o l'ocultació de dades i documents, ja que afecten substancialment la concessió i el lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
6. La Direcció Gerència de l'ATMV es reserva el dret a realitzar quantes inspeccions tècniques i administratives es consideren necessàries a fi de conformar la correcta execució de l'actuació subvencionada.  
  
Tretze. Règim jurídic aplicable  
Aquestes subvencions es regiran, pel que disposa aquesta resolució, i a més per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d'hisenda pública, del sector públic empresarial i de subvencions, per la disposició addicional sisena del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, i per la resta de normes de dret administratiu que siguen aplicables.  
  
  
Catorze. Efectes  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant del Consell d'Administració de l'ATMV, en el termini d'un mes comptador des de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant del Jutjat Contenciós Administratiu de València en el termini de dos mesos comptadors a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que els interessats puguen exercitar qualsevol altra via que estimen oportuna.  
  
València, 13 de novembre de 2018.- La presidenta del Consell d'Administració de l'Autoritat de Transport Metropolità de València: M.ª José Salvador Rubert.  
  
  
ANNEX I  
Model de conformitat de la subvenció de concessió directa  
  
(La sol·licitud haurà d'anar acompanyada dels documents que s'exigeixen en l'apartat sisé i nové de la resolució)  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
  
Dades de persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix aquesta resolució.  
b) Declare que l'entitat que represente no està sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i ressaltar especialment la de no ser deutora per reintegrament de subvencions.  
c) Declare que totes les dades que figuren en aquest document són certes, i em compromet en nom de l'entitat a destinar l'import de la subvenció que es regula i concedeix en aquesta resolució a l'objecte previst.  
  
d) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
4. DADES DE L'ACTIVITAT PER A LA QUAL SE LI CONCEDEIX LA SUBVENCIÓ  
- Descripció de l'activitat:  
- Data inici:  
- Data fi:  
- Relació de la resta de documentació que s'adjunta identificada d'acord amb l'apartat de la resolució a què estiga referida:  
  
5. INFORMACIÓ I CONSENTIMENT INFORMACIÓ SOBRE LA LLEI ORGÀNICA DE PROTECCIÓ DE DADES: als efectes previstos en l'article 5 de la Llei orgànica 15/1999, de 13 de desembre, de protecció de dades de caràcter personal, se l'informa que les dades consignades en aquest document seran incorporades a un fitxer del qual la Generalitat és titular. Les seues dades seran emprades només per a la gestió d'ajudes i subvencions i no seran cedides ni usades per a un altre fi diferent. Respecte de les esmentades dades, podrà exercitar els drets d'accés, rectificació, cancel·lació i oposició, en els termes que preveu la indicada Llei orgànica 15/1999, de 13 de desembre, davant l'ATMV.  
  
  
Sí No   
  
Data i signatura de la persona representant de l'entitat.  
  
València, ... d... de ...